**คณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ (กสทช.)**

**87 ถนนพหลโยธิน 8 (ซอยสายลม) สามเสนใน พญาไท กรุงเทพฯ 10400**

**โทรศัพท์ 0-2271-0151 ต่อ 315 -318 โทรสาร : 0-2290-5241**

**E-Mail :** **pr.nbtc@nbtc.go.th**

**บอร์ดกระจายเสียง / กสทช. แถลงผลการประชุมวันที่ 15 กันยายน 2557**

**กสท.ไฟเขียวช่อง 3 อนาล็อกถ่ายทอดสดเอเชียน เกมส์ พร้อมเรียกหารือกรณีการออกอากาศคู่ขนาน**

นายสมบัติ ลีลาพตะ ผู้อำนวยการสำนักกฎหมายกระจายเสียงและโทรทัศน์ รักษาการรองเลขาธิการสายงานกิจการกระจายเสียงและโทรทัศน์ กล่าวว่าวันนี้ (15 กันยายน 2557) ที่ประชุมคณะกรรมการกิจการกระจายเสียงและกิจการโทรทัศน์ (กสท.) มีวาระสำคัญเข้าสู่การพิจารณา ดังนี้

เรื่องที่ 1 ที่ประชุม กสท. อนุญาตให้โทรทัศน์รวมการเฉพาะกิจแห่งประเทศไทยถ่ายทอดสดการแข่งขันกีฬาเอเชียน เกมส์ ครั้งที่ 17 ผ่านทางสถานีโทรทัศน์ ไทยทีวีสีช่อง 3 ในระบบอนาล็อก คู่ขนานกับการถ่ายทอดสดผ่านฟรีทีวี ซึ่งเป็นไปตามข้อ 4 ของประกาศ กสทช. เรื่อง หลักเกณฑ์รายการโทรทัศน์สำคัญที่ให้เผยแพร่ได้เฉพาะในบริการโทรทัศน์ที่เป็นการทั่วไป พ.ศ. 2555 (Must have)

เรื่องที่ 2 ที่ประชุม กสท. พิจารณาข้อเสนอแนะในการแก้ปัญหาเรื่องการออกอากาศคู่ขนานของสถานีโทรทัศน์ไทยทีวีสี ช่อง 3 โดยที่ประชุมกสท. มีมติให้บริษัท บางกอกเอ็นเตอร์เทนเม้นต์ จำกัด แต่งตั้งผู้มีอำนาจหรือผู้รับอำนาจตามกฎหมายเข้าร่วมหารือกับกรรมการ กสท. เพื่อหาแนวทางในการแก้ไขปัญหาเรื่องการออกอากาศคู่ขนาน และการพิจารณาแก้ไขปัญหาดังกล่าวต้องเป็นไปตามกฏหมายและมีความเป็นธรรมต่อทุกฝ่าย

 **------------------------------------------------------------------------------------------------------**

**ติดต่อสอบถามรายละเอียดเพิ่มเติมได้ที่ :**

**กลุ่มงานสื่อสารองค์กร สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.)**

**โทรศัพท์ : 0-2271-0151 ต่อ 315 - 317 โทรสาร : 0-2290-5241**